armvectores/hy_wikipedia_2023 huggingface dataset:
Պասիրակ

Պասիրակ (ֆր.՝ Passirac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 257 մարդ, բնակչության խտությունը` 17.52 մարդ/կմ²։ Բնակավայրը զբաղեցնում է 14.67 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 35 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 46։ Ակտիվության ցուցանիշը կազմում է 69,7 %։ 106 աշխատունակ մարդկանցից աշխատել է 87 անձ (44 տղամարդ և 43 կին)։ Գործազուրկ են եղել 19 անձ (7 տղամարդ և 12 կին)։ 46 անաշխատունակներից 7-ը եղել են աշակերտներ կամ ուսանողներ, 21-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բուստրոֆեդոն

Բուստրոֆեդոն (հին հունարեն՝ βοῦς «ցուլ» և στρέφω «շրջում եմ»), գրի մի ձև, որի ժամանակ գրի ուղղությունը հերթագայվում է ըստ տողի զույգ կամ կենտ լինելուց, այսինքն եթե առաջին տողը գրվում է աջից ձախ, ապա երկրորդը՝ ձախից աջ, երրորդը՝ կրկին աջից ձախ և այդպես շարունակ։ Այդ ուղղությունը դաշտում գութանով ցլի շարժման ուղղություն է հիշեցնում։ Գրի ուղղության փոփոխության ժամանակ տառերը գրվում էին հայելանման։
Բուստրոֆեդոնը հանդիպվում է լուվիական, հարավարաբիական, էտրուսական, հունական, փոքրասիական և գրերի այլ տեսակների հուշարձաններում։


== Տես նաև ==
SATOR
Ստոյհեդոն
Պետլիխա

Պետլիխա (ռուս.՝ Петлиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ ձախ ափով՝ 62 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ալեյ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010200312115100010279
Հիդրոլոգիական ուսումնասիրությունների կոդը -  115101027
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոլգրադի շրջան

Բոլգրադի շրջան (ուկրաիներեն՝ Болградський район), շրջան Ուկրաինայի Օդեսայի մարզում։
Ստեղծվել է 1940 թվականին։ Վարչական կենտրոնը՝ Բոլգրադ։


== Աշխարհագրություն ==
Շրջանի տարածքի մակերեսը կազմում է 1364 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 69664 մարդ։ Բնակչության խտությունը կազմում էր 51,07 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սերգեյ Ջավադյան

Սերգեյ Ալեքսեյի Ջավադյան (փետրվարի 22, 1966 թ. Սումգայիթ, Ադրբեջանական ԽՍՀ - հունվարի 14, 1993 թ. Սրխավենդ, Մարտակերտի շրջան, Արցախ), հայ ազատամարտիկ։ 1984-1986 թվականներին ծառայել է ԽՍՀՄ ԶՈՒ-ում։ 1989 թվականին ավարտել է Ֆիզիկական կուլտուրայի հայկական պետական ինստիտուտը։ 1991-1993 թվականներին ՀՅԴ կուսակցության կամավորական ջոկատի, այնուհետև Շուշիի առանձնակի գումարտակի կազմում մասնակցել է Արցախի Հանրապետության Հադրութի (Մահմեդաձոր), Մարտունու (Մյուրիշեն), Շուշիի («Սարիբաբ» բարձունք), Մարտակերտի (Սրխավենդ) շրջանների ինքնապաշտպանական և ազատագրական մարտերին։
Ս.Ջավադյանը հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Նրա աճյունը ամփոփված է Աբովյան քաղաքում։
Ծաղկաշատ (գյուղ, Ասկերանի շրջան)

Անվան այլ կիրառումների համար տե՛ս՝ Ծաղկաշատ (այլ կիրառումներ)
Ծաղկաշատը (ադրբեջանական անունը՝ Ղշլաղ) գյուղ է Արցախի Հանրապետության Ասկերանի շրջանում, հանրապետության  հյուսիս-արևելյան  հատվածում, Ասկերան  շրջկենտրոնից 7 կմ հեռավորության վրա, իսկ մայրաքաղաք Ստեփանակերտից` 23 կմ հեռավորության վրա։


== Աշխարհագրություն ==
Համայնքը լեռնային է, ունի 943,9 հա տարածք, որից 777,2 հա գյուղատնտեսական նշանակության, 102,49 հա անտառային հողեր։ Ծաղկաշատ համայնքի սահմանային գոտով հոսում է Կարկառ գետի վտակը։ Համայնքի  տարածքում առկա են թվով 10 աղբյուրներ` «Զրգարին», «Նով», «Ծետ», «Խրդավերին»,  «Թխկե»,  «Մեծ  ջուր»,  «Վերած»,  «Հոռաղբյուր», «Լուսակերչ»  և «Կարմիր»։


== Բնակչություն ==
Ծաղկաշատ  համայնքի  բնակչության  թվաքանակը  կազմում  է  172 մարդ, կա 55 տնտեսություն։


== Տնտեսություն ==
Բնակչությունը  հիմնականում  զբաղվում  է  գյուղատնտեսությամբ` անասնապահությամբ և հողագործությամբ։


== Տեսարժան վայրեր ==
Կան  պատմամշակութային  հուշարձաններ`  Սբ.  Աստվածածին  եկեղեցի (XIX դ.), գերեզմանոց (XVIII-XIX դդ.), աղբյուր (XIX դ.), ջրաղաց (XIX դ.), ձիթհանք (XIX դ.), խաչքար (XIII դ.), գյուղատեղի «Վաքա» (XII-XIII դդ.), ամրոց (վաղ միջնադար), դամբարաններ (մ.թ.ա. II-I հազ.), հաշվառված է 35 հուշարձան։


== Հասարարակական կառույցներ ==
Համայնքում  գործում  են  գյուղապետարան,  մշակույթի  տուն,  բուժկետ, միջնակարգ դպրոց, որտեղ սովորում են 22 աշակերտներ։


== Պատկերասրահ ==

		
		


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
(2600) Լումմե

(2600) Լումմե (անգլ.՝ Lumme), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 9-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,018987 ա. մ., առավելագույնը մոտենում է 2,7504 ա. մ. հեռավորության վրա և հեռանում 3,2876 ա. մ.։ Արեգակի շուրջ մեկ ամբողջական պտույտ է կատարում 1915,98 երկրային օրվա ընթացքում, իր ուղեծրով շարժվելով միջինում 0,187894 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2600) Լումմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոլկ շրջան (Թենեսի)

Անվան այլ կիրառումների համար տե՛ս՝ Փոլկ շրջան (այլ կիրառումներ)Փոլկ շրջան (անգլ.՝ Polk County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.127 կմ² է, բնակչությունը՝ 16.050 մարդ (2000 թ. տվյալներով)։ Շրջկենտրոնն է Բենտոն բնակավայրը։ Կազմավորվել է 1839 թ.։
Սեպիանա

Սեպիանա (իտալերեն՝ Seppiana), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 166 մարդ (2008 թվականի տվյալներով)։ Բնակչության խտությունը՝ 33 մարդ/կմ²։ Տարածքը՝ 5 կմ²։ Փոստային ինդեքս՝ 28030։ Հեռախոսային կոդ՝ 0324։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 56260
Էլեկտրոնային փոստ՝ comune.seppiana.vb@legalmail.it
Պաշտոնական կայք՝ http://www.comune.seppiana.vb.it/ Archived 2010-10-21 at the Wayback Machine.


== Արտաքին հղումներ ==
http://www.comune.seppiana.vb.it/ Archived 2010-10-21 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Izumi Garden Tower

Izumi Garden Tower (ճապ.՝ 泉ガーデンタワー Իձումի Գա. դեն տավա), երկնաքեր՝ տեղակայված Ճապոնիայի Տոկիո քաղաքի Մինատո շրջանի Ռոպոնգի 1-6-1 թաղամասում։ Աշտարակում տեղակայված են բնակելի հարկաբաժիններ, հյուրանոց, ֆիտնես կենտրոն, օֆիսներ, խանութներ և ռեստորաններ։ Շինարարությունն ավարտելու պահին՝ 2002 թվականի հունիսի 30-ին, երկնաքերը Մինատո շրջանի ամենաբարձր շենքն էր, բայց արդեն 2003 թվականին իր բարձրությամբ զիջեց Roppongi Hills Mori Tower երկնաքերին։ Ստացավ շինարարության բնագավառի մրցանակ։ Izumi Garden Tower-ը կառուցվել է 1999 թվականի մարտի 16-ից մինչև 2002 թվականի հունիսի 30-ը, երկնաքերի բարձրությունը 216 մետր է, ունի 45 հարկ՝ գետնի վրա, և 2-ը՝ ստորգետնյա։ Այն ունի բացառիկ աստիճանակարգված ձև, ամբողջությամբ ապակեպատ վերելակ, որը գտնվում է շենքից դուրս։ Երկնաքերի ստորգետնյա հարկն անմիջականորեն կապված է Ռոպոնգի-Իտյոմո կայարանի, Նամբոկու մետրոյի գծի և Tokyo Metro-ի հետ։ Երնաքերի փոխարեն ենթադրվում էր ճապոնացի գրող Կաֆու Նագաիի տունը կառուցել, այդ իսկ պտաճառով երկնաքերի ներսում տեղադրեցին հուշատախտակ։


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==
Официальный веб-сайт Archived 2018-08-25 at the Wayback Machine.
Карта Archived 2018-06-19 at the Wayback Machine.
Izumi Garden Archived 2005-06-10 at the Wayback Machine.
Izumi Garden Tower Archived 2010-01-21 at the Wayback Machine. Sumitomo Realty & Development
[1]
[2]
Izumi Garden Tower, Токио SkyscraperPage.com
Լիտվական սև խայտաբղետ տավար

Լիտվական սև խայտաբղետ տավար, կաթնատու տավարի ցեղ։ Ստացվել է նախկին Լիտվական ԽՍՀ-ում (ներկայումս՝ Լիտվայի Հանրապետություն), տեղական տավարի, շվեդական, օստֆրեզյան և հոլանդական ցեղերի տրամախաչումից։ Հաստատվել է 1949 թվականին։ Հարմարված է տեղական պայմաններին։ Գույնը՝ սև խայտաճամուկ։ Մարմնակազմը՝ համաչափ։ Կաթնատվությունը՝ 3500-4000 կգ, կաթի յուղայնությունը՝ 3,7— 3,8%։
Ալտա-ֆյորդ

Ալտա-ֆյորդ (նորվ.՝ Altafjorden), ֆյորդ (հողի մեջ խորապես խրված ժայռոտ ափեր), որը գտնվում է Նորվեգիայի Ֆինմարք վարչատարածքային միավորի Ալտա քաղաքի մոտ։ Միանում է Նորվեգական ծովին։
Ֆյորդի երկարությունը 38 կմ է։ Հանդիսանում է Ալտաէլվ գետի գետաբերանը։


=== Նախապատմական ժամանակաշրջան ===
1972թ.-ին ֆյորդի ժայռերին հայտնաբերվեցին ժայռապատկերներ, որոնք ստացան Ալտեի ժայռապատկերներ անվանումը։ Ընդհանուր առմամբ հայտնաբերվել է շուրջ 3000 ժայռապատկեր 15 կմ հատվածի վրա։ Այս տարածքը դարձել է թանգարան բաց երկնքի տակ և 1985թ.-ին ընդգրկվել ՅՈՒՆԵՍԿՕ-ի համաշխարհային ժառանգության ցանկում՝ դառնալով Նորվեգիայի միակ նախապատմական ժամանակաշրջանի հուշարձանը, որը ընդգրկված է այդ ցուցակում։


=== Երկրորդ համաշխարհային պատերազմ ===
Երկրորդ համաշխարհային պատերազմի ժամանակ Ալտա-ֆյորդի կողային վտակում՝ Կո-ֆյորդում տեղակայվել է ֆաշիստա-գերմանական զորքերի ռազմածովային բազա, որտեղ 1942—1944 թթ.ներին տեղակայվել է Տիրպեց գծանավը։ Ներկայումս տվյալ վայրում գտնվում է Տիրպեցի գծանավի թանգարանը (նորվ.՝ Tirpitz Museum Alta).


== Ծանոթագրություններ ==
ГАЗ-3937 «Водник»

ГАЗ-3937 «Водник», ռուսական ավտոմեքենա, նախատեսված դժվար տարածքներում մարդկանց և ապրանքներ տեղափոխելու համար։ Անձնակազմին ապահովում է հրացանի կրակոցներից։ Պատրաստվել է Արզամասկի մեքենաշինական գործարանում։
2005 թվականից արտադրվում է նաև Ռուսաստանի պաշտշանության նախարարության համար։


== Գծագրի առանձնահատկությունները ==
Ավտոմեքենան պատրաստված է մոդուլային սխեմայի հիման վրա։ Եռակցված տանիքը ներառում է երկու շարժական մոդուլ։ Առջևի մոդուլը կազմված է ուժային հատվածից և ղեկավարման հատվածից, առանձնացված հերմետիկ միջնապատով։
Հետևի բազմապրոֆիլ մոդուլը դաշտային պայմաններում կարող է փոխարինվել։ Այլ կերպ ասած, կախված տեղադրված մոդուլից, մեքենայի շասսին կարող է իրականացնել մի քանի գործառույթ. 

մարդկանց տեղափոխում,
ապրանքների տեղափոխում և տեխնիկական սարքավորումների տեղափոխում դժվարանցանելի մասերում,
բնակելի միավորների և կոմունալ այլ միավորների տեղափոխում,
վառելիքի և էներգետիկ համալիրների տեխնոլոգիական մեքենաների գարծառույթների կատարում։Ավտոմեքենան ունի առաջին շասսի անջատվող քարշակ, անկախ պտտվող կախոց, անվադողերի կենտրոնացված օդամղում, ջեռուցման և օդորակիչի հզոր համակարգ։


== Պատմություն ==
Նախագծված է ԽՍՀՄ պաշտպանության նախարարության պատվերով՝ «Водник» թեմայով։ Այդ նույն թեմայով 1988 թվականից Ավտոմոբիլների և Ավտոշարժիչների գիտահետազոտական ինստիտուտի կողմից նախագծվել է լողացով ավտոմեքենա, որը ստացել է НАМИ-0281 ինդեքսը։ Բայց այդ ավտոմեքենան ուներ բոլորովին այլ դասավորություն։ Ուժային ագրեգատները տեղադրված են թափքի ետևի մասում, իսկ բեռնաուղևորական մասը գտնվում է մեջտեղում։ Նման որոշումը թույլ էր տալիս լողալու դեպքում տարբերությունը պահպանել անկախ տեղափոխվող բեռից։ НАМИ-0281 ուներ որոշակի նմանություն ՄՀՄ-ի հետ (մարտական հետախուզական մեքենա), մեքենայի ընդհանուր քաշը 2800 կգ է, ուղևորների քանակը՝ 9-ը։ НАМИ-0281-ը և ГАЗ-3937-ը չբավարարեցին Պաշտպանության նախարարության պահանջները։


== Տեխնիկական բնութագրերը ==
Ավտոմեքենայի քաշը (լրիվ), 6600—7500 կգ
Տեղափոխվող բեռի քաշը, 1500—2500 կգ
Ուղևորների քանակը, 10—11
Արտաքաին չափերը.
երկարությունը 5100 մմ
լայնությունը 2600 մմ
բարձրությունը 2300 մմ
բազա 3000 մմ
հեռավորությունը անվադողերի միջև 2200 մմ
ճանապարհի և մեքենայի ամենացածր կետի հեռավորությունը 475 մմ
Շարժիչը ГАЗ-5621
Տեսակը 6 մխոցանի տուրբոդիզել
Աշխատանքային ծավալը 3200 սմ³
Քաշը 310 կգ
Արագությունը
ճանապարհին 120 կմ/ժ
Վառելիքի պաշարը 700—1000 կմ


== Շահագործողները ==
՝ 54 (4 ГАЗ-39344, 50 ГАЗ-39371-011)
 — 48


== Հանրաճանաչ մշակույթում ==
Ավտոմեքենան գտնվում է Battlefield սերիայի խաղում,
Ավտոմեքենան գտնվում է Armed Assault 2,
Ավտոմեքենան գտնվում է Sniper։ Ghost Warrior 3,
Ավտոմեքենան օգտագործվում է Shattered Union խաղում, որպես Ռուսաստանի Դաշնության թեթև զրահատեխնիկա,
Կարելի է տեսնել Freedom Fighters խաղում։


== Ծանոթագրություններ ==


== Արտաքին հղումներ ==
«Водник»(չաշխատող հղում) на официальном сайте ГАЗ
«Водник» на Автомаркете
«Дизельный двигатель ГАЗ-56211» на официальном сайте ООО «Нижегородские моторы» Дивизион «Силовые агрегаты» Группа ГАЗ
«Водник»(չաշխատող հղում) в музее военной автомобильной техники в Рязани.
Դամոդար

Դամոդար, գետ Հնդկաստանում։ Սկիզբ է առնում Չհոտա-Նագպուր սարավանդից, հոսում Ինդոս-Գանգեսյան հարթավայրի արևելյան մասով, թափվում Գանգեսի դելտայի աջ բազուկ Հուգլիի մեջ։ Երկարությունը 580 կմ է. ստորին հոսանքում նավարկելի է։


== Աղբյուրներ ==
Լը Ներակ

Լը Ներակ (ֆր.՝ Le Nayrac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 571 մարդ, բնակչության խտությունը` 15.61 մարդ/կմ²։ Բնակավայրը զբաղեցնում է 36.57 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 31 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 272 աշխատունակ (15-64 տարեկան)  բնակիչ, որոնցից ակտիվ էին 199-ը, իսկ ոչ ակտիվները` 73։ Ակտիվության ցուցանիշը կազմում է 73,2 %։ 199 աշխատունակ մարդկանցից աշխատել է 187 անձ (99 տղամարդ և 88 կին)։ Գործազուրկ են եղել 12 անձ (6 տղամարդ և 6 կին)։ 73 անաշխատունակներից 16-ը եղել են աշակերտներ կամ ուսանողներ, 41-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սակե

Սակե (ճապ.՝ 酒), ճապոնական ավանդական ալկոհոլային խմիչքներից մեկը, որը պատրաստվում է խմորման եղանակով։ Այսինքն պատրաստվում է խաղողահյութի ֆերմենտացման հիման վրա, որը պատրաստվում է բրնձից և ածիկից։
Ճապոնիայում անվանվում է նիհոնսյու (ճապ.՝ 日本酒) և որի առօրյա- խոսակցական տարբերակն է սակե (ճապ.՝ 酒) կամ օ-սակէ (ճապ.՝ お酒), որով անվանվում է ցանկացած ալկոհոլային խմիչքը Ճապոնիայում։ Հենց այս տեսքով էլ մտել է այլ լեզուներ։
Սակեն ճապոնական ազգային ալկոհոլային խմիչք է և ունի դառը հաճելի համ։ Կարող է ունենալ նաև խաղողի, խնձորի կամ էլ բանանի համ։ Սակե լավագույն տեսակները ունենում են նաև պանրի, սոյայի սոուսի կամ էլ սնկի համ։ Ունի թափանցիկ անգույնից մինչև կանաչակիտրոնագույն երանգավորում։
Սակեն նման չէ եվրոպական ավանդական ալկոհոլային խմիչքներին։ Անգամ սակեին դասակարգելը ալկոհոլային խմիչքների ցանկացած խմբի մեջ խնդրահարույց է։
Սակեն հաճախ անվանում են բրնձե օղի, որը հիմնովին սխալ է և գալիս է այն հավաստիացումից, որ խմիչքի պատրաստման ժամանակ այն թորվում է։ Իրականում թորման տեղ ընդունում են սակեի պաստերիզացիայի գործընթացը։
Սակեն անվանում են նաև բրնձե գինի, որը նույնպես ճիշտ չէ, քանի որ նրա տեխնոլոգիան ներառում է բորբոսային ֆերմենտացիան (չպետք է խառնել խմորման հետ)։


== Սակեի տեսակներ ==
«Ֆուցուսյու»՝ կենցաղային բրնձե գինի։ 75%-ը պարունակում է սովորական սակեի հումքը։ Առանց աստիճանավորման։
«Տոկուտեյ մէյսոսյու»՝ բարձր կարգի սակե։ 25%-ը կազմում է սակեի հումքը։
«Խոնդձյոձյո»՝ 70%- կազմում է սակեի հումքը։ Ավելացվում է մի փոքր թորված ալկոհոլ՝ համը փափկեցնելու նպատակով։
«Ձյումայ»՝ սա 100%-անոց սակեն է, առանց այնպիսի հավելումների, ինչպիսիք են ալկոհոլը, շաքարը կամ կրախմալը։
«Գինձյո»՝ 60%- կազմում է սակեի հումքը։ Խմորումը տեղի է ունենում ցածր ջերմաստիճանի ներքո։
«Դայգինձյո»՝ սա բարձրակարգ սակե է։ Պատրաստվում է շատ նրբանկատորեն։ Օգտագործվում են բրնձի այնպիսի բարձրակարգ տեսակներ, ինչպիսիք են «յամադասինիկին», «միյամանիսիկին» կամ «գոխյակումանգոկուն»։


== Ծանոթագրություններ ==


== Արտաքին հղումներ ==
«Сакэ до дна!» Спецрепортаж сорок четвёртого номера журнала „НИППОНИЯ“
Հայկանուշ Մառք

Հայկանուշ Մարգարի Մառք (Հայկանուշ Թոփուզյան, փետրվարի 14, 1885(1885-02-14), Ayaspaşa, Օսմանյան կայսրություն - մարտի 7, 1966(1966-03-07), Ստամբուլ, Թուրքիա), հայ գրող, հասարակական գործիչ։
Մառք գրական անունը ստացել է հոր անվան առաջին վանկից։


== Կենսագրություն ==
Հայկանուշ Թոփուզյանը ծնվել է Կոստանդնուպոլսի Այազփաշա թաղամասում, Մարգար և Եպրաքսե Թոփուզյանների ընտանիքում։ 1898 թվականին ավարտել է Եսայան միջնակարգ վարժարանը, այնուհետև մասնավոր դասեր է առել գրաբարագետ Հակոբ Գուրգենից, միաժամանակ դասավանդել Ազգային վարժարանի գիշերօթիկ որբանոցում։ Երկար տարիներ ուսուցչություն է արել Կ. Պոլսի հայկական դպրոցներում։ Այնուհետև ութ տարի դասավանդել է Նշանթաղի Նիկողոսյան աղջկանց բարձրագույն վարժարանում։ 1903 թվականին Հայկանուշ Մառքն արժանացել է «Մասիս» գրական թերթի երկրորդ մրցանակին։ Նույն թվականին տպագրել է «Աղջկան մը հոգին» վիպակը։ 1905 թվականին իր ամուսնու՝ «Մանզումեի էֆքյար» թերթի խմբագիր Վահան Թոշիկյանի հետ երկու տարի հրատարակել է «Ծաղիկ» հանդեսը։ Քանի որ ամուսինը հրավիրված էր խմբագրելու «Արշալույս» և «Արձագանք» թերթերը, 1907 թվականին մեկնել է Զմյուռնիա, աշխատակցել այդ թերթերին։ 1909 թվականին ամուսինները վերադարձել են Կ. Պոլիս։ Սիպիլը Մառքին հրավիրել է Ազգանվեր հայուհյաց ընկերություն, որտեղ վերջինս վարել է ատենադպիրի պաշտոնը։ Հետագայում նույն պաշտոնը վարել է նաև Հայ կանանց, Հայ տիկնանց ընկերություններում, Ազգային հիվանդանոցի օժանդակ հանձնախմբում և այլուր։ Արձակ ու չափածո գործերով հանդես եկել է «Բյուրակն», «Հայաստանի կոչնակ», «Ժամանակ», «Երիտասարդ հայուհի» և այլ պարբերականներում։ 1919-1932 թվականներին հրատարակել է «Հայ կին» կիսամսյա հանդեսը։ 1921 թվականին լույս է տեսել նրա «Ծուլության պահերես» արձակ բանաստեղծությունների ժողովածուն։ 1936 թվականին աշխատակցել է ամուսնու հրատարակած «Նոր լուր» թերթին, վարել կանանց բաժինը։ Թղթակցել է «Բյուրակն», «Հայաստանի կոչնակ», «Երիտասարդ հայուհի» պարբերականներին։ 1954 թվականին Կ․ Պոլսում մեծ շուքով տոնվել է Մառքի գրական գործունեության հիսնամյակը, որի առիթով հրատարակվել է նրա բանաստեղծական և հրապարակագրական գործերը՝ «Հայկանուշ Մառք. կեանքն ու գործը» խորագրով։
Հայ գրականության և հրապարակախոսության կնոջ ձայնը շնչավորող և հայ կանանց շարժումը ժողովրդականացնող նվիրյալը ապրեց մինչև խոր ծերություն։ Կյանքի վերջին տարիներին Մառքի առողջական վիճակը վատթարացել է, և նա տեղափոխվել է Պոլսի ազգային հիվանդանոց, որտեղ վախճանվել է 1966 թվականի մարտի 7-ին։ Մառքն իր գրադարանը և բոլոր իրերը կտակել է Սուրբ Խաչի դպրեվանքին։


== Ստեղծագործություններ ==
«Աղջկան մը հոգին», 1903
«Ծաղիկ կանանց», 1905–1907
«Հայ կին», 1919–1932
«Ծուլութեան պահերէս», 1921
«Կեանքը ու գործը», Ստամբուլ, 1954


== Ծանոթագրություններ ==


== Արտաքին հղումներ ==
Հայկանոյշ Մառք. Մեր ճամբան Archived 2021-03-05 at the Wayback Machine.
Ելենա Տուրչինսկայա

Ելենա Յուլևնա Տուրչինսկայա (ռուս.՝ Елена Юльевна Турчинская, հուլիսի 11, 1949(1949-07-11), Կամչատկայի Պետրոպավլովսկ, Խաբարովսկի երկրամաս, ՌԽՖՍՀ, ԽՍՀՄ), խորհրդային և ռուս արվեստաբան, արվեստի պատմաբան, թանգարանային աշխատող։ Ամուրի Կոմսոմոլսկի կերպարվեստի թանգարանի տնօրեն 1980-ականների վերջից մինչև 1996 թվականը։ Ռուսական ավանգարդի հետազոտողը Հեռավոր Արևելքում։


== Կենսագրություն ==
Ելենա Տուրչինսկայան ծնվել է 1949 թվականի հուլիսի 11-ին Կամչատկայի Պետրոպավլովսկում, զինծառայողի ընտանիքում։
1973 թվականին ավարտել է Լենինգրադի նավաշինարարական ինստիտուտի նավային ուժային կայանքների ֆակուլտետը, ԽՍՀՄ նավաշինարարական արդյունաբերության նախարարության կողմից ստացել աշխատանքի ուղեգիր՝ Ամուրի Կոմսոմոլսկում որպես նավաշինական գործարանի տեխնիկական գեղագիտության բյուրոյի ինժեներ-կոնստրուկտոր։
Հետագայում ավարտել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի արվեստագիտական ֆակուլտետը։
1981 թվականին սկսել է աշխատել Ամուրի Կոմսոմոլսի կերպարվեստի թանգարանի կրտսեր գիտաշխատող, այնուհետև զբաղեցրել է գիտության գծով տնօրենի տեղակալի և տնօրենի պաշտոնները մինչև 1996 թվականը։
1990-ականների երկրորդ կեսին Սանկտ-Պետերբուրգում դասավանդել է Սանկտ-Պետերբուրգի ՁՊՀ արվեստագիտության ամբիոնում։ 2003 թվականին պաշտպանել է արվեստագիտության թեկնածուի գիտական աստիճան ստանալու թեզը «Կանաչ կատու» գեղարվեստական միավորումը։ Ձևավորում։ Միտումներ։ Վարպետներ։ 1910-1920-ական թվականների հեռավորարևելյան արվեստի պատմություն» թեմայով։
Ներկայումս ապրում է Սանկտ Պետերբուրգում։ Սանկտ Պետերբուրգի Ի. Ե. Ռեպինի անվան գեղանկարչության, քանդակագործության և ճարտարապետության պետական ակադեմիական ինստիտուտի (Ռեպինի անվան ինստիտուտ) արվեստների տեսության և պատմության ֆակուլտետի ռուսական արվեստի ամբիոնի պրոֆեսոր է։


== Մասնակցություն ստեղծագործական և հասարակական կազմակերպություններում ==
Ռուսաստանի նկարիչների միության անդամ


== Մատենագիտություն ==
Турчинская Е. Ю. Авангард на Дальнем Востоке: «Зелёная кошка», Бурлюк и другие. — СПб.: Алетейя, 2011. — 196 с. — 1000 экз. — ISBN 978-5-91419-174-7


== Ծանոթագրություններ ==


== Արտաքին հղումներ ==
«Турчинская Елена Юльевна»։ Свободная энциклопедия городов։ Արխիվացված է օրիգինալից 2016-03-04-ին։ Վերցված է 2015-05-03
Պենժինսկի շրջան

Պենժինսկի շրջան (ռուս.՝ Пенжинский район), մունիցիպալ շրջան Ռուսաստանի Դաշնության Կամչատկայի երկրամասում։
Ստեղծվել է 2007 թվականին։ Վարչական կենտրոնը՝ Կամենսկոե։


== Աշխարհագրություն ==
Շրջանի տարածքի մակերեսը կազմում է 116086 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 2483 մարդ։ Բնակչության խտությունը կազմում էր 0,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վերա ֆոն Կրեմեր

Վերա ֆոն Կրեմեր (շվեդերեն՝ Vera Adelaide Sofia von Kræmer,, փետրվարի 22, 1878(1878-02-22), Visby parish, Գոտլանդ, Գոտլանդ, Շվեդիա[…] և Hanseatic town of Visby, Վիսբյու, Շվեդիա - հոկտեմբերի 22, 1940(1940-10-22), Բրոմմա, Ստոկհոլմ, Ստոկհոլմի լեն, Շվեդիա և Ստոկհոլմ), շվեդ լրագրող, գրող և թարգմանչուհի։


== Կենսագրություն ==
Վերա ֆոն Կրեմերը ծնվել է 1878 թվականին, Վիսբյու  քաղաքում։ Նրա ծնողներն էին լեյտենանտ Գուստավ ֆոն Կրեմերը և Աննա Յադերինը։ Մանկության տարիներն անցել են Վիսբյուում և Սմոլանդում։ Չափահաս տարիքում նա մոր հետ տեղափոխվել է Ստոկհոլմ։ Գուստավի հետ  ամուսնալուծվելուց հետո նրա մայրը նորից ամուսնացավ Կարլ Բրանտինգի հետ, որը երեք անգամ դարձել էր Շվեդիայի վարչապետ։ Հետևաբար Վերան ապրում էր պետության մտավոր և քաղաքական վերնախավի միջավայրում։ 1897 թվականին Վերան առաջին անգամ հանդես եկավ որպես թարգմանիչ՝ թարգմանելով Հենրիկ Սենկևիչի ստեղծագործությունները և դրանք հրատարակելով Social-Demokraten թերթում, իսկ հաջորդ տարի նրա թարգմանությունը հրատարակվեց առանձին գրքով՝  Från Neros dagar (Quo Vadis) անվանումով։ Վերա ֆոն Կրեմերն աշխատել է որպես լրագրող, նախ Svenska Dagbladet-ում  (1900-1905), այնուհետև մինչև 1913 թվականը՝ Social-Demokraten-ում, ապա՝ Stockholms-Tidningen-ում (1913-1918)։ 1905-1912 թվականներին աշխատել է նաև որպես Mitt hem շաբաթաթերթի խմբագիր, որն այնուհետև վերանվանվել է Vi och vårt: 1918-1919 թվականներին Վերա ֆոն Կրեմերը եղել է նաև սուֆրաժիստ կանանց շարժման խմբագիրը։  Նա գրել է նաև այլ թերթերում և ամսագրերում, մասնավորապես՝ Idun-ում  և  Husmodern-ում։ Հետագայում նա գրեթե մինչև իր մահը վարում էր Svar omgående-ի խորհուրդների սյունակը։
1918 թվականին Վերան թողեց լրագրությունը և միացավ Svenska biografbyrån-ին, որը շուտով կոչվեց  Svensk Filmindustri՝ դառնալով շվեդական ֆիլմերի առաջին գրախոսներից մեկը։ Այստեղ նա աշխատել է 10 տարի, իսկ 1928 թվականից եղել է անկախ գրախոս։
Վերա ֆոն Կրեմերը շվեդերեն է  թարգմանել է ավելի քան 50 վեպեր և գրքեր, հիմնականում անգլերենից և նորվեգերենից։ Նա գրել է 20 գիրք։
Մահացել է 1940 թվականին, քաղցկեղից։


== Անձնական կյանք ==
1899 թվականին Վերան ամուսնացել է Բու Գուստավ Յարնի հետ, բայց ֆինանսական դժվարությունների պատճառով այս ամուսնությունը ավարտվել է 1905 թվականին։ Հետագայում նա ապչել է Հյուգո Լինդբլադի հետ, չնայած պաշտոնապես հարաբերություններն օրինականացրել են միայն երկու տասնամյակ անց, երբ որոշել են աղջիկ՝ Գրետա Լիզային։


== Մատենագիտություն ==


== Ծանոթագրություններ ==


== Գրականություն ==
Berger, Margareta, Pennskaft: kvinnliga journalister i svensk dagspress 1690—1975, Norstedt, Stockholm, 1977.


== Արտաքին հղումներ ==
Vera Adelaide Sofia von Kræmer
Հիդրոգեներատոր

Հիդրոգեներատոր (հիդրո... և գեներատոր), հիդրավլիկական տուրբինով պտտման մեջ դրվող սինխրոն գեներատոր։ Կախված պտտման առանցքի դիրքից լինում է ուղղաձիգ և հորիզոնական։ Կրասնոյարսկի Հիդրոէլեկտրակայանում տեղադրված հիդրո գեներատոր (508 Մվտ) ըստ պտտման հաճախականության՝ դանդաղընթաց (մինչև 100 պտ/ր) և արագընթաց (100 պտ/ր-ից ավելի)։ Հիդրոգեներատորիի հզորությունը մի քանի տասնյակից մինչև մի քանի հարյուր Մվտ է (Բրատսկի Հիդրոէլեկտրակայանում տեղադրված են 225 Մվտ, Կրասնոյարսկի Հիդրոէլեկտրակայանում՝ 508 Մվտ հզորության հիդրոգեներատոր)։ 
Սևանի ջրաէլեկտրակայան
Բարաֆտաու

Բարաֆտաու լեռնագագաթ Սաբնովո֊ջանգոլական լեռնաշղթայում՝ Մեծ Կովկասում (Դագեստան, Դերբենտսկի շրջան)։ Բարձրությունը 208 մ։
Լեռը գտնվում է Նախալեռնային Դագեստանի սահմանագծի վրա և Պրիմորսկու ցածրավայրում, ինչպես նաև Չինար գյուղից հարավ֊արևմուտք և Բիլգադի գյուղից հարավ֊արևմուտք։ Անվան ծագումը անհայտ է։ Մտնում է Բիգլանդիսկոյ սինկլինալի կազմի մեջ։ Տարեկան միջին ջերմաստիճանը +12 oC, հունվարին 0 оC։ Տարեկան տեղումները 300-400 մմ։ Տարածքի բնահողը մարգագետնային կարբոնատային է։ Լանջը ենթակա է ուժեղ ջրային էրոզիայիоC։ Հումուսի պարունակությունը բնահողում միջին էоC։


== Ծանոթագրություններ ==


== Արտաքին հղումներ ==
Դերբենտի տեղագրական քարտեզը K-39-XIII - 1:200000
Դերբենտի տեղագրական քարտեզը K-38-61 - 1:100000
Կամպինաս դու Սուլ

Կամպինաս դու Սուլ (պորտ.՝ Campinas do Sul), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 5 557 մարդ, ըստ 2006 թվականի տվյալների։ Տարածքը կազմում է 261,321 կմ2։ Բնակչության խտությունը՝ 21,3 մարդ/կմ²։


== Վիճակագրություն ==
Համախառն ներքին արտադրանքը կազմել է 420 486 302,92 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 64 640,48 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,792։


== Պատմություն ==
Քաղաքը հիմնադրվել է 1959 թվականի հունվարի 31-ին։
Ֆրանսուա Պուկվիլ

Ֆրանսուա Պուկվիլ (ֆր.՝ François Charles Hugues Laurent Pouqueville, նոյեմբերի 4, 1770(1770-11-04)[…], Le Merlerault - դեկտեմբերի 20, 1838(1838-12-20), Փարիզ), ֆրանսիացի դիվանագետ, գրող, ճանապարհորդ, բժիշկ և պատմաբան։
Օսմանյան սուլթանի գերու կարգավիճակում Սեմիբաշենյան ամրոցում, այնուհետև որպես Ֆրանսիայի հյուպատոս Յանինայում 1798-1820 թվականներին հետազոտել է Օսմանյան կայսրության` հույներով բնակեցված շրջանները, առաջիններից է եղել, որ այնտեղ հնագիտական պեղումներ է գտել։
Նրա դիվանագիտական ջանքերն ու լրագրությունը մեծ մասամբ դարձել են Եվրոպայում ֆիլհելենների հիմքը և նշանակալի ներդրում ունեցել Հունական պետականության վերածննդի գործում։
Արժանացել է Պատվո լեգեոնի շքանշանի և հունական ձիավորի շքանշանի։


== Կարիերայի սկիզբ ==
Ֆրանսուա Պուկիլը սովորել է Կանի քոլեջում, այնուհետև ընդունվել է Լիսյոյի ճեմարան։ 21 տարեկան հասակում նա դարձել է սարկավագ և ձեռնադրվել է։ Դրանից հետո նա դարձել է փոխանորդ իր հայրենի Մոնմարսե վարչաշրջանում։
Նա հայտնի էր որպես ռոյալիստ, իսկ յակոբինյան տեռորի ժամանակ նրան փրկել է իր սեփական հոտը։ Այս տարիների ընթացքում նա սկսել է ծավալուն նամակագրություն իր եղբոր` Յուգի և քրոջ` Ադելի հետ, որը տևել է նրա ողջ կյանքը։ Այս նամակագրությունը աղբյուր է ծառայում Ֆրանսիական հեղափոխության, Նապոլեոնի և ֆրանսիական ժամանակաշրջանի վերականգնման համար։
Հեղափոխության երկրորդ տարվա դեմոկրատական շարժումը նրան ներգրավել է իր շարքերը. 1793 թվականի հուլիսի 14-ին Ասաբելյա Լե Մերլոնը սկզբնական ժողովի ժամանակ ընդունել է նոր սահմանադրություն, նրա քարտուղարն էր Ֆրանսուա Պուկվիլը։
1793 թվականին նա հրաժարվել է իր քահանայական երդումից և դարձել քաղաքապետի օգնական և ուսուցիչ։ Իր հետագա կյանքի ընթացքում նա խորապես նվիրված է եղել քրիստոնեությանը։ Այնուամենայնիվ, վանականությունից հեռանալը, հանրապետականամետ ելույթները և պապական աթոռի քննադատությունը արքայականների կողմից հետապնդման պատճառ է դարձել, և նա փախել է Նորմանդիայից, հնարավոր է Կան։


== Ծանոթագրություններ ==
Էդուարդ Աղաջանյան (ազատամարտիկ)

Անվան այլ կիրառումների համար տե՛ս՝ Էդուարդ Աղաջանյան (այլ կիրառումներ)Էդուարդ Վիլենի Աղաջանյան (հոկտեմբերի 29, 1961, Ստեփանակերտ - փետրվարի 26, 1992, Խոջալու (այժմ՝ Իվանյան), Ասկերանի շրջան), հայ ազատամարտիկ, զինագործ։


== Կենսագրություն ==
1980-1982 թվականներին ծառայել է ԽՍՀՄ Զինված ուժերում։ 1982 թվականից աշխատել է Ստեփանակերտի ավտոնորոգման գործարանում։ 1988-1992 թվականներին Ստեփանակերտի 3-րդ վաշտի կազմում մասնակցել է Արցախի Հանրապետության Շահումյանի (Գետաշենի ենթաշրջան, Բուզլուխ, Էրքեջ, Մանաշիդ), Ասկերանի (Խոջալու) շրջանների, Կրկժանի (Ստեփանակերտի արվարձան) ինքնապաշտպանական և ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Ստեփանակերտում։


== Ծանոթագրություններ ==
Կոտոնու

Կոտոնու, Բենինի խոշորագույն քաղաքը։ 2006 թվականին պաշտոնական բնակչությունը կազմել է 761,137 մարդ, այնուամենայնիվ որոշ հաշվարկներով որոշվել է, որ նրա բնակչությունը 1,2 մլն է։ 1960 թվականին բնակչությունը ընդամենը 70,000 էր։ Քաղաքային տարածքները շարունակվում են աճել՝ հիմնականում դեպի արևմուտք։ Քաղաքը ընկած է երկրի հարավ-արևելքում՝ Ատլանտյան օվկիանոսի և Նուկույե լճի միջև.
Բացի Բենինի խոշորագույն քաղաքը լինելուց այն նաև կառավարության նստավայրն է, չնայած Պորտո Նովոն է Բենինի պաշտոնական մայրաքաղաքը։ Այն Բենինի կառավարական և դիվանագիտական կառույցների հիմնական վայրն է։


== Կլիմա ==


== Բնակչություն ==

1979։ 320,348 (ըստ մարդահամարի)
1992։ 536,827 (ըստ մարդահամարի)
2002։ 665,100 (ըստ մարդահամարի)
2013։ 679,012 (ըստ մարդահամարի)Բենինին պաշտոնկանա լեզուն ֆրանսերենն է. Խոսվում է նաև Ֆոն, Աջա և Յորուբա լեզուներով։


== Քույր քաղաքներ ==


== Ծանոթագրություններ ==


== Արտաքին հղումներ ==
Cotonou Internet Portal
Մորուքավոր մողես

Մորուքավոր մողես կամ մորուքավոր ագամա (լատ.՝ Pogona barbata), մողեսակերպերի կարգի ագամայինների ընտանիքին պատկանող սողունի տեսակ, որը համարվում է Ավստրալիայի էնդեմիկ կենդանատեսակ։


== Տարածվածություն և կենսակերպ ==
Մորուքավոր մողեսը համարվում է Ավստրալիայի էնդեմիկ կենդանաեսակ, հետևաբար՝ տարածված է միայն այստեղ։ Ապրում են Ավստրալիայի արևելյան շրջաններում՝ կիսաանապատային գոտիներում, հիմնականում՝ թփուտներում և քարքարոտ տեղանքում։
Իր անվանումը ստացել է կոկորդի և գլխի կողքերին գտնվող մաշկային ելուստի պատճառով։ Այդ մաշկային ելուստը հարթ և երկար է։ Մորուքավոր մողեսի ռուդիմենտար օրգան հանդիսացող մաշկային ելուստներն ավելի արտահայտնիչ են դառնում գրգռված վիճակում։
Արտաքին միջավայրի վնասակար ազդեցության կամ վտանգի զգալու պարագայում մողեսն արձակում է սպառնալիչ ձայներ և գորտի պես ցատկելով բացում է երախը։ Սնվում է միջատներով, հատկապես՝ թեփուկաթևավորներով։ Բազմացումը կատարվում է ձվադրության միջոցով։ Ձվադրման շրջանում ծնում է 9-ից մինչև 24 ձու։


== Նկարագրություն ==
Մորուքավոր ավստրալիական մողեսը խոշոր չափի սողուն է։ Վերջինիս մարմնի ընդհանուր երկարությունը կազմում է 60 սմ։ Մաշկի գույնը կախված է միջավայրի պայմաններից՝ փոփոխական է։
Առավել տարածված է մարմնի վերևի հատվածի կապտականաչավուն, կապտավուն կամ դեղնավուն գունավորումը։


== Ծանոթագրություններ ==
Բրենդոն Լյուիս

Բրենդոն Քեննեթ Լյուիս (անգլ.՝ Brandon Kenneth Lewis; հունիսի 20, 1971(1971-06-20), Harold Wood, London Borough of Havering, Մեծ Լոնդոն, Անգլիա, Միացյալ Թագավորություն), բրիտանացի քաղաքական գործիչ, Պահպանողական կուսակցության նախագահ և առանց պաշտոնի նախարար (2018-2019 թվականներ), անվտանգության կրտսեր նախարար (2019 թվականից)։


== Կենսագրություն ==
Ավարտել Է Բուքինգհեմյան համալսարանը, ստացել է տնտեսագիտության և իրավունքի դիպլոմներ և իրավունքի մագիստրոսի աստիճան Լոնդոնի թագավորական քոլեջում։ Մինչև 2012 թվականը Էսսեքսում գլխավորել է մասնավոր դպրոցների ցանցի զարգացման աշխատանքը։


=== Քաղաքական կարիերա ===
2010 թվականի խորհրդարանական ընտրություններում հաղթանակ է տարել Նորֆոլկ կոմսության Գրեյթ Յարմութ ընտրատարածքում՝ 43,1% արդյունքով՝ ընդդեմ լեյբորիստ Թոնի Ռայթի (արդյունքը 33,2%), ով ցանկանում էր վերընտրվել, ինչպես նաև մի քանի այլ ուժեղագույն մրցակիցներից հանդեպ։
2012 թվականին ստանձնել է համայնքների և տեղական ինքնակառավարման նախարարի խորհրդարանական օգնականի պաշտոնը՝ իր պաշտոնավարման ընթացքում ստանալով հարցերի լայն շրջանակ՝ տեղական ինքնակառավարում, հակահրդեհային ծառայություններ, աշխատանքային փողոցներ (high streets), քաղաքային կենտրոններ, շուկաներ, ճանապարհային ուղենիշներ (ճանապարհորդներ) և փաբեր։
2014 թվականի հուլիսի 15-ին նշանակվել է բնակարանային տնտեսության և պլանավորման կրտսեր նախարար՝ Դևիդ Քեմերոնի կոալիցիոն կառավարության գոյության ընթացքում առաջին անգամ այդ երկու պորտֆելները միավորվել է մեկ անձի լիազորությունների մեջ։
2016 թվականի սեպտեմբերի 29-ին Եղիսաբեթ II թագուհին հաստատել է Բրենդոն Լյուիսի ընդգրկումը Մեծ Բրիտանիայի գաղտնի խորհրդի կազմում։
2016 թվականի հուլիսի 16-ին Լյուիսը նշանակվել է Հոում գրասենյակում ոստիկանների և հակահրդեհային ծառայությունների կրտսեր նախարար (Մեծ Բրիտանիայի՝ Եվրոպական միությունում անդամակցության հարցով հանրաքվեին նախապատրաստվելիս, որի ելքը հանգեցրել Է Դևիդ Քեմերոնի պաշտոնաթողությանը, քարոզել է դուրս գալու օգտին)։
2017 թվականի հունիսի 8-ին արտահերթ խորհրդարանական ընտրություններում կրկին հաղթանակ է տարել իր նախկին օկրուգում ՝ այս անգամ 54,1% (11,2%-ով ավելի, քան 2015 թվականի ընտրություններում) արդյունքով՝ մրցակիցներից ուժեղագույն՝ լեյբորիստ Մայք Սմիթի Քլերի 36,1%-ի դիմաց։
2017 թվականի հունիսի 11-ին Թերեզա Մեյի երկրորդ կառավարության ձևավորման ժամանակ Լյուիս Բրենդոնի կարգավիճակը բարձրացվել է՝ ստանալով ներգաղթի կրտսեր նախարարի պաշտոն՝ կառավարության նիստեր այցելելու իրավունքով։
2018 թվականի հունվարի 8-ին կառավարությունում զանգվածային վերադասավորումների ընթացքում ազատվել է նախկին պաշտոնից և ստացել երկու նոր նշանակումներ՝ Պահպանողական կուսակցության նախագահ և նախարար՝ առանց պորտֆելի։


=== Ջոնսոնի կառավարությունում ===
2019 թվականի հուլիսի 24-ին Բորիս Ջոնսոնի կառավարության ձևավորման ժամանակ նշանակվել է ներքին գործերի նախարարությունում անվտանգության հարցերով կրտսեր նախարար՝ անհրաժեշտության դեպքում կաբինետ այցելելու իրավունքով։


== Ծանոթագրություններ ==


== Արտաքին հղումներ ==
«Brandon Lewis» (անգլերեն)։ Твиттер։ Վերցված է 2017-06-12 
«The Rt Hon Brandon Lewis MP» (անգլերեն)։ UK government։ Վերցված է 2017-06-12 
«Rt Hon Brandon Lewis MP» (անգլերեն)։ UK Parliament։ Վերցված է 2017-06-12
Պատմագրություն

Պատմագրությունը ուսումնասիրում է պատմության մեթոդոլոգիան և զարգացումը որպես ուղղություն։ Գիտնականները քննարկում են պատմագրությունը թեմաներով՝ կաթոլիկ կրոնի պատմագրություն, վաղ իսլամի պատմագրություն և Չինական պատմագրություն, ինչպես նաև ավելի ժանրային՝ քաղաքական պատմություն և հասարակագիտություն։
Ղվերկ (Զեստափոնի շրջան)

Ղվերկ (վրաց.՝ ღვერკი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 51 մարդ։


== Ծանոթագրություններ ==
Հայոց ցեղասպանության հուշարձան (Հալե)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Գերմանիայի Հալե քաղաքի դատարանի շենքի առջև։


== Պատմություն ==
Հուշարձանը կառուցվել է ի հիշատակ հայոց ցեղասպանության զոհերի։ ՏԵղադրվել է 2015 թվականի մայիսի 10-ին։
Հալեի քաղաքային խորհուրդը 2012 թվականին որոշել էր խաչքարը տեղադրել 2015 թվականին՝ Հայոց ցեղասպանության 100-ամյա տարելիցին՝ հարգանքի տուրք մատուցելով Հայոց ցեղասպանության զոհերի հիշատակին։
Խաչքարի բացման արարողության ժամանակ Գերմանիայում հայ առաքելական եկեղեցու թեմի արքեպիսկոպոս Գարեգին Բեքջյանը և Սաքսոնիա Անհալթ դաշնային հողի քրիստոնյա եկեղեցիների խորհրդի ղեկավար Յուրգեն Դիթրիխը Ցեղասպանության զոհերի հիշատակին նվիրված էկումենիկ աղոթք են կարդացել։ Հուշարձանի բացմանը ներկա են եղել ԵՊՀ աստվածաբանության ֆակուլտետի դեկան Անուշավան եպիսկոպոս Ժամկոչյանը, Հալեի քաղաքապետ Բերնդ Վիգանդը, Սաքսոնիա Անհալթ դաշնային հողի կրթության նախարար Շտեֆան Դորգերլոհը, Գերմանիայում ՀՀ դեսպան Աշոտ Սմբատյանը, Սաքսոնիա Անհալթ հայ համայնքի առաջնորդ Հարություն Մանուկյանը։


== Տվյալներ ==
Խաչքարի վրա մակագրված է.


== Մեջբերումներ ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
„100 Jahre des Völkermords an den Armeniern im Osmanischen Reich“ 
Gedenken an Völkermord an Armeniern Archived 2015-04-29 at the Wayback Machine.
Նյումա Դենի Ֆյուստել դե Կուլանժ

Նյումա Դենի Ֆյուստել դե Կուլանժ (ֆր.՝ Numa Denis Fustel de Coulanges, մարտի 18, 1830(1830-03-18)[…], Փարիզ - սեպտեմբերի 12, 1889(1889-09-12)[…], Massy), ֆրանսիացի պատմաբան, «Հին քաղաք» դասական աշխատանքի հեղինակն է։


== Կենսագրություն ==
1853 թվականին ավարտել է բարձրագույն մանկավարժական դպրոցը։ 1860 թվականից Ստրասբուրգի համալսարանի պրոֆեսոր է։ 1870 թվականից դասավանդել է բարձրագույն մանկավարժական դպրոցում, իսկ 1880-1883 թվականներին եղել է նրա տնօրենը։ 1878 թվականից եղել է Փարիզի համալսարանի պրոֆեսոր։
Նրա գիտական մոտեցումը արտահայտվել է որպես. «փաստեր, փաստեր, ոչինչ, բացի փաստերից»։
Ռուսաստանում միջնադարի հայտնի պատմաբանների շրջանում անտիկ աշխարհի միջնադարի փոխարինման և Արևմտյան Եվրոպայում ֆեոդալական հարաբերությունների ծագման մասին  իր գաղափարները զարգացրեց Ի. Մ. Գրևսը, իսկ քննադատեց՝ Պ. Գ. Վինոգրադովը։


== Մատենագիտություն ==
1864 թվական՝ «La Cité antique»․ հնագույն հայրիշխանական պետության, քաղաքացիների, համայնքի, քաղաքի վերափոխման գործընթացի պատմությունը Հռոմեական համաշխարհային պետություն, համաշխարհային կրոնին զուգահեռ տեղական պաշտամունքի զարգացումը,
1875—1892 թվականներ՝ «Histoire des institutions politiques de l’ancienne France»։
Ֆյուստել դե Կուլանժ Հռոմեական գաղութը = Le colonat romain. / Пер. с фр. под ред. проф. И. М. Гревса — СПб. Типография М. М. Стасюлевича, 1908 г.


== Ծանոթագրություններ ==


== Արտաքին հղումներ ==
Գրևս, Իվան Միխայլովիչ (1890–1907)։ «Фюстель де Куланж»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Гиро П. Фюстель-де-Куланж : [Жизнь и труды] / Пер. А. Н. Чеботаревская. — М., 1898. — [2], 208 с.
Древний город. Введение, фрагменты Archived 2021-05-12 at the Wayback Machine. // Классики мирового религиоведения. Антология. Т.1 / Пер. с англ., нем., фр. Сост. и общ. ред. А. Н. Красникова. — М.: Канон+, 1996 (История философии в памятниках). С. 326—330.
Բրեննիստեյնսալդա

Բրեննիստեյնսալդա, հրաբուխ Իսլանդիայի հարավում, գտնվում է Լանդմաննալյոյգար շրջանի և Հեկլա հրաբխի մոտ։
Իսլանդերենից թարգմանաբար անունը նշանակում է «ծծմբային ալիք». հրաբխի լանջերը ներկված են ծծմբի բծերով։ Լավան և մոխիրը գունավորում են հողը կապույտ և սև երանգներով։
Ներկայումս հրաբուխը ակտիվ է. լանջերին կան տաք ծծմբի աղբյուրներ, առաջանում են գոլորշու արտանետումներ։ Հրաբխի դիմաց գտնվում է Լյոյգահրոյն վանակատ լավայի դաշտը։ Հրաբխի մոտով է անցնում Լյոյգավեգյուր արշավային արահետը։


== Ծանոթագրություններ ==
Հնագույն հայկական տոմար

Անվան այլ կիրառումների համար տե՛ս՝ Հայկական տոմար (այլ կիրառումներ)Հնագույն հայկական տոմար, ենթադրաբար հին հայկական տոմար է, որը ըստ Պարիս Հերունու, հայերը ունեցել են հնագույն հայոց տոմար, որը սկսվել է 21 հազար տարի առաջ։ Եղել է արեգակնային օրացույց։


== Տես նաև ==
Պարիս Հերունու գիտցող-ստվերաչափ


== Ծանոթագրություններ ==
Եթովպական նապաստակ

Եթովպական նապաստակ (լատ.՝ Lepus fagani), Նապաստականմանների կարգի կաթնասուն կենդանի։ Նապաստակի այս տեսակը առաջին անգամ նկարագրել է բրիտանացի մամոլոգ Օլդֆիելդ Թոմասը 1903 թվականին։
Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։


== Տարածվածություն ==
Տարածման արեալը ընդգրկում է միայն Եթովպիան։ Այս տեսակին կարելի է հանդիպել 500-2500 մ բարձրություններում։ Ենթադրվում է, որ նա ապրում է անտառի տափաստանային, մարգագետնային և խոտածածկ տարածքներում։


== Վարք ==
Գրեթե ոչինչ հայտնի չէ այս տեսակի վարքի և սովորությունների մասին։


== Մորֆոլոգիական նշաններ ==
Ընդհանուր ընդհանուր երկարությունը 45,0–54,0 սմ է, քաշը՝ 2,5 կգ։ Մեջքի մազերը դեղնավուն-շագանակագույն են, իսկ որովայնինը՝ սպիտակավուն։ Ականջներն ու պոչի ծայրը սև են։


== Պահպանություն ==
1996 թվականից ի վեր եթովպական նապաստակն ըստ ԲՊՄՄ-ի վտանգված տեսակների կարմիր ցուցակում տվյալների պակաս ունի։ Դա պայմանավորված է նրանով, որ չնայած տարածված տեսակ է, նրա կարգավիճակի և պահպանության մասին շատ քիչ բան է հայտնի։ Տեսակի տարածման միտման ներկա վիճակն անհասկանալի է։ Տեսակին հայտնի սպառնալիքներ չկան։ Այն հանդիպում է «Աբիջատա-Շալլա» ազգային պարկում և «Գամբելա» ազգային պարկում։


== Ծանոթագրություններ ==


== Արտաքին հղումներ ==
Smith, A.T. & Johnston, C.H. 2008. Lepus fagani
Աստերոիդների ցանկ (313701-313800)

Աստերոիդների ցանկ (313601-313700)  • Աստերոիդների ցանկ  • Աստերոիդների ցանկ (313801-313900)
 Աստերոիդների ցանկ (313601-313700)  • Աստերոիդների ցանկ  • Աստերոիդների ցանկ (313801-313900)
Սերուցք

Սերուցք,  ամբողջական կաթից ճարպային մասնաբաժինը զտելու միջոցով ստացվող կաթնամթերք։
Նախքան զտիչների հայտնագործումը՝ սերուցք ստանում էին՝ իրենց ստորին մասում ծորակ ունեցող հատուկ տարաների մեջ պարզանի կաթը լցնելով։
Ընդհանուր առմամբ սերուցքը և թթվասերը դրանք պարզանի կաթի վերին շերտն են, տարբերվում են միայն ստացման եղանակով։ Թարմ վիճակում սերուցքն օգտագործելու համար այն արտադրում են փաթեթավորված տարբերակով, որը, որպես կանոն, պարունակում է 10-20 % ճարպեր՝ սովորական սերուցքի դեպքում, և 35 %՝ յուղոտ սերուցքի դեպքում, և շուկա է մտնում պաստերիզացված տարբերակով։ Շուկայում կարելի է հանդիպել նաև պահածոյացված և չոր սերուցքների, որոնց օգտագործման պայմանները և կանոնները ներկայացված են ապրանքանիշի վրա։ Ճարպերի մեծ քանակության շնորհիվ սերուցքը համարվում է բավականին սննդարար մթերք։ Այն պարունակում է նաև 3,5 % սպիտակուցներ, 4,3 % ածխաջրեր, հանքային աղեր և վիտամիններ (A, E, B1, B2, C, PP և այլն)։
Սերուցքն օգտագործում են թթվասեր և կարագ, ինչպես նաև տարատեսակ խոհարարական արտադրանքներ պատրաստելիս։ Սերուցքը ներառված է որոշ ապուր-խյուսերի, սոուսների, քաղցր ուտեստների և հրուշակեղենի արտադրության մեջ։ Յուղային սերուցքը հեշտ և արագ հարվում է՝ դառնալով թանձր փրփուր և առավելապես կիրառվում է քաղցր ուտեստների և հրուշակեղենի արտադրության մեջ։


== Բուսական սերուցք ==

Սննդի արդյունաբերության մեջ կիրառվում է պահպանման երկար ժամկետ ունեցող բուսական սերուցքը, որը բնական սերուցքին է փոխարինում։ Այն ստացվում է բուսական ճարպերից (ավելի հաճախ գործածում են կոկոսի, արմավի միջուկի յուղը)։ Խառնուրդի բաղադրության մեջ, այնուամենայնիվ, մտնում են կաթնային սպիտակուցներ (առավելապես՝ նատրիումի կազեին), որոնք իրենց հատկանիշների շնորհիվ զանգվածին հաղորդում են բնական սերուցքի համ, գույն և բուրմունք։ «Բուսական սերուցքի» մեջ մտնում են նաև թթվայնության, միասեռության, բուրմունքի և գունային կարգավորիչներ։


== Տես նաև ==
Կաթնամթերք
Թթվասեր


== Ծանոթագրություններ ==


== Գրականություն ==
Сливки // Краткая энциклопедия домашнего хозяйства. — М.: Государственное Научное издательство «Большая Советская энциклопедия», 1959.


== Արտաքին հղումներ ==
Virtual Museum Exhibit on Milk, Cream & Butter
«Сливки»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կենսաբանական անվտանգություն

Կենսաբանական անվտանգություն, ժամանակակից կենսատեխնոլոգիաների կիրառմամբ ստացված մթերքների օգտագործման հնարավոր անբարենպաստ ազդեցությունից մարդու առողջության և բնական միջավայրի պահպանության ապահովումը։ Ժամանակակից կենսատեխնոլոգիան երկակի բնույթ ունի։ Այն մի կողմից զգալիորեն նպաստում է մարդու բարեկեցության աճին, հատկապես՝ պարենային մթերքների, գյուղատնտեսական և առողջապահության հետ կապված կենսական պահանջների բավարարմամբ, մյուս կողմից՝ ակնհայտ վնասակար ազդեցություն է թողնում կենսաբանական բազմազանության և մարդու առողջության վրա, ուստի, որպես արդյունաբերության բարձր արտադրողական ճյուղ, այն կենսաբանական անվտանգության տեսակետից կանոնակարգման և վերահսկման կարիք ունի։ ՄԱԿ-ի շրջանակներում մշակվել և 2000 թվականին Մոնրեալում ընդունվել է «Կենսաբանական անվտանգության մասին» արձանագրություն, ըստ որի՝ անհրաժեշտ է առևտրի և շրջակա միջավայրի պահպանության պահանջները համաձայնեցնել կենսատեխնոլոգիական արդյունաբերության հետ։


== Կենսաբանական անվտանգության ապահովման սկզբունքներ ==
Կենսաբանական անվտանգության ապահովման սկզբունքներն են՝

կենսաբազմազանության պահպանումը
գենետիկորեն ձևափոխված օրգանիզմների գործածության սահմանափակումների և պահանջների իրավական ակտերով ապահովվածությունը
ազգաբնակչության առողջության և կենսաբազմազանության վրա գենետիկորեն ձևափոխված օրգանիզմների հնարավոր վնասակար ներգործության ռիսկերից ապահովումը
գենետիկորեն ձևափոխված օրգանիզմների գործածության վերաբերյալ որոշումների կայացման ընթացում հավատարմագրված գիտական կազմակերպությունների, գիտական փորձագետների, պաշտոնապես ստեղծված կենսաբանական անվտանգության ազգային իրավասու մարմնի, ազգային համակարգող կենտրոնի և հանրության մասնակցությունը
գենետիկորեն ձևափոխված օրգանիզմների գործածության վերաբերյալ որոշումների կայացման օբյեկտիվությունը, օրինականությունը, թափանցիկությունը և հրապարակայնությունը
գենետիկորեն ձևափոխված օրգանիզմների անվտանգ գործածության համար անհրաժեշտ միջոցառումների իրականացման ֆինանսական և նյութատեխնիկական նախադրյալների ապահովումը
Զալիզնիչնոե (այլ կիրառումներ)

Զալիզնիչնոե, կարող է վերաբերել՝

Զալիզնիչնոե - ավան, Ուկրաինայի Խարկովի մարզի Չուգուևի շրջանում
Զալիզնիչնոե - ավան, Ուկրաինայի Սումիի մարզի Լեբեդինի շրջանում
Զալիզնիչնոե - ավան, Ուկրաինայի Սումիի մարզի Կոնոտոպի շրջանում
Զալիզնիչնոե - գյուղ, Ուկրաինայի Կիրովոգրադի մարզի Օլշանսկի շրջանում
Զալիզնիչնոե - գյուղ, Ուկրաինայի Պոլտավայի մարզի Պոլտավայի շրջանում
Զալիզնիչնոե - քաղաքատիպ ավան, Ուկրաինայի Զապորոժիեի մարզի Գուլյայպոլեի շրջանում
You & I (Nobody in the World)

You & I (Nobody in the World), ամերկյան R&B արտիստ Ջոն Լեջենդի երգը։ Լեջենդը երգը գրել է Ջեյմս Ռյան Հո-ի, Դեյվ Թոզերի և Դան Վիլսոնի հետ։ Երգի պրոդյուսերներն են Malay, Թոզերը և Լեջենդը։ Երգը հայտնվել է ամերիկյան ռադիոյի էջերում 2014 թվականի ապրիլի 29-ին։ Այն Լեջենդի Love in the Future (2013) ստուդիական ալբոմի չորրորդ սինգլն է։


== Տեսահոլովակը ==
You and I (Nobody in te World) երգի տեսահոլովակը հրապարակվել է 2014 թվականի հուլիսի 10-ին։ Տեսահոլովակում Լեջենդը ցույց է տալիս իր վերաբերմունքը կանանց գեղեցկությանը և երգում է իր և իր կնոջ՝ Քրիզի Տեյջենի սիրո մասին։


== Թրեքերի ցանկը ==
Թվային բեռնում - ռեմիքս1. "You & I (Nobody in the World)" (R3hab Remix) (Radio Edit) - 3։14


== Հիթ-շքերթներ ==


== Թողարկման պատմություն ==


== Ծանոթագրություններ ==
Խարափախանի

Խարափախանի, գյուղ Արևմտյան Հայաստանում, Բիթլիսի վիլայեթի Մանազկերտ գավառում։ 1909 թվականին ուներ 47 տուն հայ բնակիչ։ Զբաղվում էին երկրագործությամբ և անասնապահությամբ։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է։
Շանտիմվոժ

Շանտիմվոժ (ռուս.՝ Шантымвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է 200 կմ աջ ափից Իլիչ գետի վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Շերդինո գետն է մինչև թափվելը Ուսի, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058723
Կոդը ըստ հիդրոլոգիական հետազոտության (ՌԴ) — 103005872
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կուրուջուկ

Կուրուջուկ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Guilty Conscience

Guilty Conscience  ռեպ երգիչ Էմինեմի երգն է՝ նրա ուսուցչի՝ Dr. Dre-ի մասնակցությամբ, թողարկվել է  1999 թվականին։ Սա ոչ միայն երկրորդ առևտրային երգն էր, այլ նրա առաջին  ալբոմի՝  «The Slim Shady LP» երրորդ երգը, որը լույս է տեսել նույն թվականին։  Երգը սկզբում ստեղծվել է՝ որպես Էմինեմի և Dr. Dre-ի միջև ռեպային իմպրովիզ և օգնել է Էմինեմին վերջնականապես ձևավորել իր երգի ոճը։


== Ստեղծագործությունների ցուցակ ==
CD երգ


== Չարտեր ==


== Ծանոթագրություններ ==


== Արտաքին հղումներ ==
"Guilty Conscience" Official music video (Director's Cut) ՅուԹյուբում
Billboard.com Archived 2007-09-29 at the Wayback Machine. (չաշխատող հղում — պատմություն, կրկնօրինակ)